EN DOKUMENTARSERIE FRA NETFLIX
Ingenting fenger fantasien vår som et stort kattedyr.
Storslått,
mektig,
dødbringende.
Men når vi kommer nærmere disse sky dyrene,
oppdager vi en annen side av livet deres.
En mer omsorgsfull...
...samarbeidsvillig...
...og tilpasningsdyktig...
...enn vi kunne ha forestilt oss.
Store kattedyr byr på mer enn det øyet kan se.
For tre måneder siden forlot denne løvinnen flokken sin
for å føde på egen hånd.
Unge løveunger er sårbare, særlig for andre løver.
Men nå som de er litt større, er hun klar for å dra tilbake.
Å forsørge en voksende familie er ikke enkelt som alenemor.
Hun må jakte oftere,
og det innebærer å forlate ungene og dra av sted på egen hånd.
På den åpne savannen er byttedyrene enkle å oppdage.
Men det er hun også.
Hun må være tålmodig.
Store kattedyr er farligere etter mørkets frembrudd.
Deres utrolig nattsyn er seks ganger bedre enn vårt.
Så løver har en fordel overfor byttedyrene.
Hun opererer alene, og må komme så nær som mulig før hun slår til.
En ensom løvinne om natten har nesten like stor jaktlykke som en flokk.
Problemet blir å beholde byttet.
Løver er de største rovdyrene på slettene.
Hun takler en eller to hyener.
Men en hel klan? Det er en annen sak.
Det er ikke bare byttet som er i fare.
Men også livet hennes.
Men denne løvinnen er ikke alene.
Familien hennes har funnet henne.
Med dem ved sin side er hun uovervinnelig.
Hard konkurranse på savannen har tvunget løver til å gjøre noe usedvanlig.
De er de eneste store kattedyrene som lever i flokk.
Hunnene jakter mest.
Hannens viktigste oppgave er å forsvare familien.
Så lenge de er sterke, burde ungene være trygge.
Men freden er aldri langvarig i de store kattedyrenes verden.
Helt siden deres utvikling begynte, har livet deres handlet om å drepe.
For mer enn ti millioner år siden, langt inne i Asias skoger,
begynte en ny type rovdyr å dukke opp.
I dag gir treleoparden et glimt av hvordan disse tidlige kattedyrene kan ha levd.
Det er det minste av de store kattedyrene...
...men det smidigste.
Korte, muskuløse bein...
...superskarpe klør...
...ankelledd som kan dreies...
...og en hale som gir motvekt, gjør dem gode til å klatre.
Selv ikke aper er trygge.
I forhold til størrelsen har treleoparden også kattedyrenes lengste hjørnetenner.
En moderne sabeltanntiger.
Etter hvert kom de store kattedyrene ned fra trærne...
...og vokste seg større og enda sterkere.
De utviklet seg og erobret nye verdener.
Hver art hadde et kamuflasjemønster som ga en fordel.
Selv de største kan gå i ett med bakgrunnen.
Tigerstripene ser ut som tettvokst vegetasjon.
Pels uten mønster lar en puma på jakt forsvinne...
...selv når det ikke finnes skjulesteder.
Leopardens flekker ligner på skyggene i et åpent skoglandskap...
...så det kan ligge i bakhold på nært hold.
Men kamuflasje hjelper ikke bare når man angriper.
Det hjelper også som forsvar.
En gepardmor har gått i skjul med de små ungene sine.
De er bare ti dager gamle. Det er da kattedyrene er mest sårbare.
Øynene er knapt nok åpne. De er helt avhengige av moren.
De fleste store kattedyr vokser sakte, og utvikler seg i lik takt.
Det tar rundt ni uker før de begynner å spise kjøtt...
...seks måneder før de har sluttet med melk...
...og når de er rundt to år gamle, kan de omsider klare seg på egen hånd.
Det er en lang og farlig reise, fra hjelpeløs unge til livsfarlig jeger.
Særlig for det aller største kattedyret.
Denne fem måneder gamle tigerungen er slett ikke fullvoksen.
Men hun lærer allerede hvordan man jakter i skogen.
Hun må lære seg å velge et mål...
...planlegge fremrykkingen...
...og utføre det avgjørende angrepet.
Denne gangen er offeret bare broren hennes.
Å jakte på, angripe og slåss med hverandre er en trygg måte å skjerpe evnene på.
Dessuten er det bare gøy å vinne mot brødrene.
Lek er en viktig del av utviklingen hos alle store kattedyr.
Men enkelte ting må man lære på den vanskelige måten.
Denne seks måneder gamle leopardungen bruker mesteparten av tiden på å henge.
Sammen med mamma.
Men når hun drar på jakt...
...er det tryggest for ham å bli værende.
Men er det noe gøy, da?
På tide med et lite eventyr.
Ikke så veldig trygg på nedstigningen.
Landingen bør bli perfekt.
Et voksende kattedyr må tøye grensene.
Men han må ikke sikte for høyt.
Afrikabøffel.
Et av Afrikas farligste dyr,
beryktet for å drepe ungdyr.
En nybegynnerfeil.
Dette er ikke tiden for å øve på jakt.
På tide å lære hvordan man gjemmer seg.
Og når man må løpe for livet.
Ett av de ni livene er brukt opp...
...og det gjenstår mye å lære.
Når mamma kommer tilbake,
skal han lære seg noe av det mest krevende.
En vortesvin, fortsatt i live.
Et uhyggelig syn,
men en sjanse til å øve på strupebittet, de store kattedyrenes dødelige bitt.
Når ungen sliter,
overtar proffen.
Store kattedyr lærer av å herme etter mamma.
Når ungdyret drar av sted på egen hånd, trenger han ferdigheter og erfaring.
Derfor trenger ungene så mye tid sammen med moren sin.
I Okavango er løvinnen tilbake hos flokken.
Det er mange rivaliserende løver, så ungene er tryggest når pappa passer på.
Hittil har de bare spist sammen med mamma.
I dag spiser ungene sammen med kongen.
Han er mye større på nært hold.
Hannene forsyner seg før de lar hunnene spise.
Men de finner seg i ungene.
Inntil et visst punkt.
Løvinnene gjør det meste av foreldrejobben.
Og når pappa tar brorparten av maten, må de ut på jakt igjen.
Flokken kan ha over 40 dyr.
Så det er ikke så lett å bevare forhold.
Det innfløkte sosiale livet gjør at løver er de smarteste av de store kattedyrene.
Og den ekstra hjernekraften fører til dødelig samarbeid.
Under jakten kjenner hver løvinne sin rolle.
De tyngste finner et sted å vente.
De lette, kjappe "kantspillerne" omringer flokken.
Fellen er klar.
Kantspillerne stormer inn i 50 km/t, og jager byttedyrene mot bakholdet.
Hvis en av dem bommer...
...ligger det andre på lur.
På dagtid, når flokken jakter sammen, fordobles sjansen for å lykkes.
Alle får forsyne seg.
Dette er jevnbyrdige søstre.
Selv om de kan bli hissige...
...bevarer de vanligvis roen.
Flokken er sterkere sammen.
Men nok en gang brøyter pappa seg frem.
Det virker urettferdig, men det er viktig at flokkens hanner er i toppform.
Faren for invasjon øker.
Streifende hannløver som vil overta flokken.
Og drepe ungene.
For å beskytte familien trenger pappa alle krefter han kan få.
PANTANAL BRASIL
Å forsvare sitt revir er livsviktig for store kattedyr.
Verdens største våtmark ser ikke passende ut for kattedyr.
Men her lever verdens største bestand av jaguarer.
De er kraftige og muskuløse. De store kattedyrenes svar på pitbullen.
I forhold til vekten har de det kraftigste kjevetrykket.
Dette er hans territorium.
Hannjaguarer duftmarkerer reviret jevnlig.
Og de patruljerer på land og til vanns.
I motsetning til de fleste kattedyr er jaguarer flinke til å svømme.
Hannene bevokter ikke reviret bare for sin egen del.
Flere hunner hører hjemme i det.
Denne er brunstig, og hun har fått ferten av ham.
De parer seg flere ganger de neste dagene...
...slik at han trolig blir faren til ungene hennes.
Han må være sikker, for rivaler ser alltid etter en sjanse til å snike seg inn.
En nabo har krysset grensen.
Jaguarer prøver å unngå kamp.
Faren for skade er for stor.
Men når retten til å pare seg står på spill, har de ikke noe valg.
Inntrengeren jages vekk.
Enn så lenge.
Jakten på revir får store kattedyr til å gå til ytterligheter.
Sibirtigre vandrer i Sibirs iskalde skoger.
Lang, tett pels beskytter dem mot minusgradene.
Indiske leoparder lusker gjennom bakgatene i Mumbai...
...og jakter på løshunder og andre husdyr i nattens mulm og mørke.
Og et av kattedyrene klatrer attpåtil opp på de høyeste fjellene i verden.
HIMALAYA-FJELLENE INDIA
I 4000 meters høyde.
Det er kaldt.
Luften er tynn.
Terrenget er farlig.
Men på et vis finner denne hunn-snøleoparden frem.
Korte forbein, lange bakbein,
og en usedvanlig lang hale gir balanse og smidighet i ulendt terreng.
Hun kan hoppe ti meter i ett sprang.
Brede poter med tett pels fungerer som truger,
og hindrer henne i å synke ned i snøen.
Det er så lite å spise at hun må vandre i et område på 800 kvadratkilometer.
Snøleoparder ferdes over så store avstander at de sjelden møtes.
I stedet kommuniserer de med lukt.
Trass i at det er ekstremt krevende å overleve...
...har denne usedvanlige hunnen klart å oppfostre tre unger.
I nesten to år har de vært avhengig av mamma.
Nå må de begynne å jakte på egen hånd.
Det er ikke enkelt her.
Men denne unge villgeiten kan by på en mulighet for en av ungene.
Å jakte i denne høyden er risikabelt.
Og villgeiten gjør det enda farligere.
Mamma følger med.
Han må gjøre det på egen hånd.
Så nært...
...men dog så fjernt.
Det ser ut som en fiasko, men selv topprovdyr må kjenne sine grenser.
Her oppe kan det redde livet hans.
Snart er de tre ungene på egen hånd, avhengige av ferdighetene de har lært.
Men en utfordring de står overfor, kan de ikke rå over.
Det varmere klimaet tvinger de kulde- tilpassede dyrene lenger opp i fjellene.
Jo høyere de går, desto mindre plass er det.
Når villmarken forsvinner, havner store kattedyr i konflikt med mennesker.
De anses som en trussel mot både husdyr og oss selv...
...og jaktes på for trofeer og kroppsdeler.
Store kattedyr forfølges i hele verden...
...og drives mot utryddelse.
Men det finnes håp.
Når vi lar disse majestetiske dyrene få litt plass i vår verden,
kan resultatene bli fantastiske.
For 50 år siden i disse dalene hadde mennesker utryddet mye av dyrelivet.
Men etter at jakt og landbruk ble forbudt her, har guanako-bestanden kommet seg.
Og når byttedyrene er tilbake...
...følger rovdyrene etter.
Puma, også kjent som fjelløve.
Før var det så få av dem at man antok at de levde enslig.
Men nå er det flere pumaer her enn noe annet sted i Amerika.
Og de begynner å vise atferd som man aldri har sett før.
Pumaer kommer sammen og tolererer hverandre,
selv de som er utenfor familien.
Og overraskende nok deler de på maten.
Når området blir villere, vender kanskje pumaene tilbake til sin naturlige atferd.
Synet på store kattedyr som ensomme mordere, møter motstand.
Det viser seg at de er flinkere til å samarbeide enn vi trodde.
MASAI MARA KENYA
Geparden er den raskeste av alle store kattedyr.
Den er skapt for fart, ikke kraft, og er også den mest sårbare.
Men ved å gå sammen...
...blir de en formidabel kraft.
Et brorskap.
De koordinerer ikke jakten, slik som løver.
Det handler om antall.
Hver av dem velger et mål.
Så rykker de frem.
Jakten er i gang.
Hvis en av dem mislykkes, søker resten andre muligheter.
Før eller senere lykkes et angrep.
Og der én gepard sliter med å drepe en gnu...
...så klarer de sammen å felle den.
Samarbeid gir store kattedyr bedre jaktlykke.
Men for løver er antallet enda viktigere når det gjelder forsvar.
Okavango-ungene er ubekymrede,
og vet ikke at livet skal forandre seg.
Lyden som skaper frykt hos alle løvefamilier.
De streifende hannløvene nærmer seg,
og har tenkt å overta flokken.
Hvis inntrengerne lykkes, dreper de ungene for at hunnene skal bli brunstige igjen.
Flokkens hanner prøver å skremme.
Men inntrengerne trekker seg ikke unna.
Kamp er uunngåelig.
Løvinnene må få ungene vekk fra fare.
Men veien til tryggheten er sperret.
Disse kattedyrene unngår vanligvis vann.
Med god grunn.
De har ikke noe valg.
Nå er det for sent å snu.
De yngste sliter med å holde tritt.
Bare litt til.
Til slutt, med mamma i spissen, kommer de seg i sikkerhet.
Men ikke alle har vært så heldige.
En av flokkens hanner.
Å beskytte ungene har kostet ham livet.
Nå er bare faren deres i live.
Hvor lenge han kan forsette å herske, gjenstår å se.
Inntil videre er i hvert fall ungene trygge.
De vokser seg sterke med flokkens kjærlighet og beskyttelse...
...og en far som forsvarer dem med livet som innsats.
Alle store kattedyr fødes inn i et farefullt og dramatisk liv.
Men så lenge vi gir dem friheten de trenger...
...vil disse fantastiske dyrene leve videre.
Tekst: Tore Fossheim